Unsur iki tinemu ana ing mineral kanthi sumber utama yaiku rutile lan ilmenite, kang kasebar ing saindhenging bumi. Ana loro wangun allotropic lan lima isotop alami saka unsur iki; Ti-46 nganti Ti-50 lan Ti-48 kang paling akèh tinemu ing alam (73,8%). Salah siji karakteristik Titanium kang paling misuwur yaiku padha kuwaté karo waja nanging mung duwé bobot 60% saka boboté waja. Sipat Titanium mèmper karo zirconium kanthi kimia apa déné fisika. Amarga saka kakuwatané, unsur iki kanggo nggawé peralatan perang (tank) lan pesawat ruang akasa.